**Kivitelezési szerződés**

1. **sz módosítás**

mely létrejött egyrészről

Név: **Hévíz Város Önkormányzat**

Székhely: 8380 Hévíz, Kossuth L. u. 1.,

Nyilvántartási szám: 734378

Adószám: 15734374-2-20

Bankszámlaszám: 11749039-15432429

Számlavezető pénzintézete: OTP Bank Nyrt.

Képviseli: Papp Gábor polgármester

Elektronikus építési napló alkalmazás használatához szükséges naplóügyfél-jel (a továbbiakban: NÜJ):

174771599

mint **Megrendelő** (a továbbiakban: **Megrendelő**)

másrészről a

Név**: "FITOTRON - SYSTEM" Szolgáltató és Kereskedelmi Korlátolt Felelősségű Társaság**

székhely: 8360 Keszthely, Erzsébet királyné útja 60.

Cégjegyzék szám: 20-09-062637

Adószám: 11355256-2-20

Bankszámlaszáma:117499039-20066387-00000000

képviseli: Borsos Pál Balázs ügyvezető

mint **Vállalkozó** (a továbbiakban: **Vállalkozó**)

(a Megrendelő és Vállalkozó együttesen: szerződő Felek) között alulírott helyen és időben az alábbi feltételek szerint.

**I Előzmények:**

1. Megrendelő a „Hévíz Gyógyhely fejlesztése” GINOP– tárgyába a jelen szerződés megkötésére irányulóan aKbt. 112. § (1) bek. b) pontja szerinti közbeszerzésieljárást indított, melynek eredményét az Összegezés az ajánlatok elbírálásáról szóló dokumentum megküldésével **2021. január 28.** napján kihirdette azzal, hogy a közbeszerzési eljárás nyertese a Vállalkozó lett. Az eljárás eredményeképpen Megrendelő és Vállalkozó a törvényes határidőn belül 2021 február 19. napján. kivitelezési vállalkozási szerződést kötöttek. (a továbbiakban Alapszerződés.)
2. A kivitelezés megkezdésére a VOLÁNBUSZ Zrt. birtokbaadási engedélyét követően kerülhetett sor, így a munkaterület 2021.06.15-én átadásra került.
3. Kivitelező a 2021. július 6-án kelt jelen szerződés 1. sz mellékletét képező akadályközlésében megtette bejelentését, hogy a váróépület előkészületi és bontási munkái az épületen elhelyezkedő fészkekben lakó fecskék miatt nem megkezdhető.
4. A jelen szerződés 2. sz mellékletét képező Zala Megyei Kormányhivatal ZA/KTF/03491-6/2021. határozata szerint a beruházással érintett régi buszpályaudvar épületén található molnárfecske fészkek eltávolítása 2021.09.01-től lehetséges, míg a műfészkek elhelyezését legkésőbb 2022.03.31-ig szükséges elhelyezni.
5. A fennálló akadály kivitelezőtől független volt, így az a 2021.07.06-2021.08.31 közötti időszakban akadályoztatva volt a kivitelezési munkájában, melynek alapján jelen szerződés 3. sz mellékletét képező műszaki ellenőri nyilatkozat szerint 56 nap indokolt akadály volt.
6. A kivitelezés során az egykori buszmegálló épület kültéri vasbeton pillérek alsó szakaszának megbontásával láthatóvá vált, hogy a károsodások mértéke és kiterjedése jelentősebb a tervezés szakaszában feltételezettnél. A leginkább károsodott pillérek esetében a teherbírás csökkenés jelentős lehet, azonban ennek mértéke nem állapítható meg egyértelműen. Emiatt biztonsági dúcolatot kell beépíteni a megerősítés elkészítéséig.
7. A pillérek alátámasztása ideiglenesen 2021.10.06-án elkészült, így biztosítottá vált a folyamatos munkavégzés. Az ideiglenes dúcolat elkészítésére 2021.10.21-én érkezett jelen szerződés 4. sz árajánlat kivitelező részéről, mely alapján a plusz munkák elvégzésének költsége nettó 775.006 Ft + 209.252 Ft ÁFA, azaz bruttó 984.258 Ft., mely összeget és ajánlatot Megrendelő elfogadott
8. Felek megállapítják, hogy a jelen szerződés módosítás I. 2. -I.5. 7. pontjában leírtakra tekintettel megfelel a Kbt. 141. § (4) bekezdésének c) pontjában rögzítetteknek, mert a módosítás eredményeként

**ca)** a módosítást egyrészt a Zala Megyei Kormányhivatal ZA/KTF/03491-6/2021. határozata szerinti, másrészt az egykori buszmegálló épület kültéri vasbeton pillérek alsó szakaszának megbontásával láthatóvá váló, károsodások tehát olyan körülmények tetté szükségessé amelyet az ajánlatkérő kellő gondossággal eljárva nem láthatott előre;

**cb)** a módosítás nem változtatja meg a szerződés általános jellegét, mert jelen módosítás kizárólag a teljesítési határidőt módosítja

**cc)** jelen módosítás ellenérték növekedéssel nem haladja meg a szerződéses érték 50. %-át;

**II. Módosító Rendelkezések:**

1. Felek az előzményben rögzítettekre tekintettel az Alapszerződés 2.1. pontját az alábbiak szerint módosítják:

**2.1.Vállalkozói díj:**

A felek megállapodnak abban, hogy a Vállalkozó a szerződés alapján az alábbiakban meghatározott vállalkozói díjra jogosult:

***A vállalkozói díj nettó:******611.431.196,- Ft*** *+ 27 % ÁFA*,

azaz hatszáztízmillió-hatszázötvenhatezer-százkilencvenhárom forint + 27% ÁFA

A felek a vállalkozói díjat fix átalányárként határozták meg. A vállalkozói díj megállapításának alapja a Megrendelő által a közbeszerzési eljárásban a kiviteli dokumentációi részeként biztosított Vállakozó által beárazott költségvetés-kiírás. Vállakozó kijelenti, hogy a Közbeszerzési eljárás során megajánlott vállalkozási díj tartalmazza az Közbeszerzési eljárás során rendelkezésére bocsájtott közbeszerzési dokumentumokban, és jelen szerződésben rögzített valamennyi tevékenység, műszaki tartalom, feladat ellenértékét. A vállalkozói díj tartalmazza a vállalkozói hasznot, a jelen szerződés és annak mellékleteiben előírt feltételek teljesítéséhez szükséges költségeket, a beruházás megvalósításához és beüzemeléséhez szükséges valamennyi munka- és anyagköltséget, a Vállalkozó tevékenységével összefüggő, azzal járó költséget, járulékot, adót és díjat, a 191/2009 (IX.15.) Korm. rendelet 3. § (5) bekezdése szerinti költségeket, valamint a szerződés teljesítése során elkészített megvalósulási dokumentáció tekintetében fizetendő felhasználási díjat is tartalmazza~~.~~ A Vállalkozói Díj magában foglalja a Vállalkozó által a Szerződés és mellékletei alapján teljesítendő valamennyi kötelezettség ellenértékét, így különösen a Megrendelő által meghatározott műszaki tartalom teljes megvalósítását. Megrendelő többletmunkaigényt nem fogad el. Ezzel kapcsolatban Vállalkozó – mint a szerződés tárgyával kapcsolatban kellő szakértelemmel rendelkező személy – jelen szerződés aláírásával kijelenti, hogy a közbeszerzési eljárás alatt teljes mértékben megismerte az elvégzendő feladatot és annak körülményeit, így kijelenti, hogy az általa megajánlott vállalkozói díj valamennyi feltétel kielégítéséhez szükséges munkára (anyagra, berendezési és felszerelési tárgyra, stb.) fedezetet nyújt. Szerződő felek rögzítik, hogy a Kbt.-ben foglaltakkal összhangban, a Közbeszerzési dokumentumokban és az ajánlatban szereplő valamely munkarész elmaradása esetén a vállalkozó nem tarthat igényt az adott munkarészre eső vállalkozói díjra. Felek megállapodnak abban, hogy a jelen szerződés tárgyát képező feladatok elvégzésének ellenértéke rögzített fix díjnak tekintendő, Vállalkozó a Vállalkozási díjon kívül a Szerződés teljesítése során a Megrendelő felé semmilyen más jogcímen nem jogosult költséget elszámolni.

A vállalkozói díj a Vállalkozó feladatainak teljesítéséből eredő kötelezettségei teljesítésével kapcsolatban felmerülő valamennyi költségét, készkiadását magában foglalja, beleértve az esetleges hatósági engedélyezési- és minden egyéb kapcsolódó eljárás díját, illetékét, valamint az esetleges engedélyezéshez szükséges egyéb dokumentációk előállításának költségét is.

A vállalkozói díj tartalmazza jelen Szerződés 16.8. pontjában meghatározott szerzői jog, és az adminisztratív munkák ellenértékét.

Megrendelő tartalékkeretet nem biztosít.

2. Felek az előzményben rögzítettekre tekintettel az Alapszerződés 6.1. pontjának első bekezdését az alábbiak szerint, módosítják:

**6.1. Határideje:**

*Vállalkozó a szerződés tárgyát képező munka teljes kivitelezését legkésőbb a jelen szerződés hatálybalépésétől számított 11 hónapos és 56 napos teljesítési határidőre vállalja, amely időtartam nem nyúlhat túl a 2022. szeptember 30-i projekt befejezési határidőn. Amennyiben a projekt fizikai befejezés határidő meghosszabbítására kerül sor, akkor a jelen szerződés 6.1. pontjában rögzített 11 hónapos és 56 napos időtartam addig tart, ameddig a projekt meghosszabbított befejezési határideje, de maximum a 11 hónapos és 56 napos időtartam. A projekt fizikai befejezési határidejének meghosszabbítása esetén (amennyiben ez összeségében hosszabb lenne, mint 11 hónap és 56 napos) az eljárást megindító felhívás II.2.7. pontban rögzített időtartam ezen okból nem növekedhet. Szerződő felek rögzítik, hogy Vállalkozó előteljesítésre jogosult.*

1. Az előzményben és a II. 1. pontban rögzítettekre tekintettel Vállalkozó kötelessége biztosítani, hogy a teljesítési biztosíték időbeli hatályának utolsó napja legalább a II. 1. pontban megjelölt, módosított véghatáridő napja legyen.
2. Felek az előzményben rögzítettekre tekintettel az Alapszerződés 10.1. pontját az alábbiak szerint módosítják:

A szerződés szerinti véghatáridő késedelmes teljesítése *-olyan okból, amelyért Vállalkozó a felelős és a szerződésszegését a szerződésszegéssel okozott károkért való felelősség szabályai (Ptk. 6:142. §) szerint nem menti ki -* esetén *–figyelembe véve a 6.1. pont rendelkezéseit–* Vállalkozó késedelmi kötbér megfizetését vállalja az alábbiak szerint:

Jelen szerződés szerinti teljesítési véghatáridő elmulasztása *-olyan okból, amelyért Vállalkozó a felelős-* esetén a Megrendelő késedelmi kötbér felszámítására jogosult. A késedelmi kötbér mértéke a teljes nettó vállalkozói díj (2.1. pont pontjában meghatározott) 0,5%-a/késedelmes naptári nap, azaz **3.057.156,- Ft**/késedelmes naptári nap minden késedelmesen eltelt nap után. A késedelmi kötbér napi tételeinek maximális összesített mértéke összesen 20 naptári nap lehet. A késedelemi kötbér maximális mértékének (20 naptári nap) elérése esetén Megrendelő a 21. naptári naptól jogosult a jelen szerződéstől egyoldalúan elállni vagy a szerződést felmondani. Az esetleges késedelmi kötbér lejárt követelésnek minősül, melyet Vállalkozó köteles az igénybejelentéstől számított 10 naptári napon belül banki átutalással átutalni Megrendelőnek.

1. Az előzményben és a II. 1. pontban rögzítettekre tekintettel Vállalkozót a különbözeti összeg tekintetében terheli a teljesítési biztosíték nyújtása a Kbt. 136. § (6) bek a) pontja szerint azzal, hogy Vállalkozó kötelessége biztosítani, hogy a teljesítési biztosíték időbeli hatályának utolsó napja legalább a II. 2. pontban megjelölt, módosított véghatáridő napja.
2. Záró rendelkezések
3. A jelen szerződés módosításban nem érintett kérdésekben Felek jogviszonyára az Alapszerződés rendelkezései az irányadók.
4. A jelen szerződés módosításban nem szabályozott kérdésekben a Kbt. és végrehajtási rendeletei, a Ptk., valamint egyéb, kapcsolódó jogszabályok rendelkezései az irányadók.
5. Felek rögzítik, a Ptk. 6:116. § -a alapján, hogy jelen szerződésmódosítás akkor lép hatályba, ha a GINOP-7.1.9-17-2017-00003 pályázati azonosító számú, „Hévíz Gyógyhely fejlesztése” tárgyú. projekthez kapcsolódó támogatási szerződés fizikai befejezési határideje 2022. 09. 30. napjára módosul.

Jelen szerződés négy (4) azonos, a felek által cégszerűen aláírt eredeti példányban készült magyar nyelven, melyből kettő példány a Vállalkozóé, kettő példány a Megrendelőé.

|  |  |
| --- | --- |
| **"FITOTRON - SYSTEM" Szolgáltató és Kereskedelmi Korlátolt Felelősségű Társaság** | **Hévíz Város Önkormányzat** |
| Aláírás:  …………………………….  Képviseli:  Borsos Pál Balázs ügyvezető  P.H. | Aláírás:  ………………………………….  Képviseli:  Papp Gábor polgármester  P.H. |
| Vállalkozó nevében | Megrendelő nevében |
| Hévíz, 2022. ……………….. | Hévíz, 2022. …. ………… |

**Megrendelő részéről ellenjegyezte:**

**….……………………………..**

Mellékletek:

1. sz. melléklet: 1. sz. akadályközlés

2. sz. melléklet: Zala Megyei Kormányhivatal ZA/KTF/03491-6/2021. határozata

3. sz. melléklet: műszaki ellenőri nyilatkozat

4. sz. melléklet: dúcolat árajánlat