**ELŐTERJESZTÉS**

**Hévíz Város Önkormányzat Képviselő-testülete**

**2022. január 27-ei nyilvános ülésére**

**Tárgy:** Hévíz Város Önkormányzat Gazdasági, Műszaki Ellátó Szervezete tulajdonában álló NKR821 forgalmi rendszámú gépjármű használatba adása Hévíz Város Önkormányzatnak

**Az előterjesztő:** Papp Gábor polgármester

**Készítette:** Gönye József mb. igazgató

Dr. Keserű Klaudia jogász

**Megtárgyalta:** Ügyrendi és Jogi Bizottság

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzat Gazdasági, Műszaki Ellátó Szervezete kizárólagos tulajdonát képezi az NKR821 rendszámú, Skoda Octavia 5E típusú gépkocsi. A gépkocsi jelenleg Hévíz Város használatában van a határozott időre létrejött, 2021. március 5. napján kelt haszonkölcsön szerződés alapján.

A szerződés határideje lejárt, célszerű lenne határozatlan időre használati szerződés megkötése.

Fentieknek megfelelően jelen előterjesztés célja a mellékletként csatolt használati szerződés megkötéséhez történő hozzájárulás.

**Tisztelt Képviselő-testület!**

Kérem az előterjesztés megvitatását, a határozati javaslat elfogadását. A döntés egyszerű szótöbbséget igényel.

Előterjesztés melléklete:

1. Használati szerződés gépjármű használatba adására vonatkozóan
2. **Határozati javaslat**

1. Hévíz Város Önkormányzat Képviselő-testülete hozzájárul a Gazdasági, Műszaki Ellátó Szervezete tulajdonában álló NKR821 forgalmi rendszámú, Skoda Octavia 5E típusú gépkocsi határozatlan időre történő használatba adásához az Önkormányzat részére.

2. A Képviselő-testület felhatalmazza a polgármestert a szerződés aláírására.

Felelős: Papp Gábor polgármester

Gönye József mb. igazgató

Határidő: azonnal

1. **Mellékletek**

**SZERZŐDÉS GÉPJÁRMŰ HASZNÁLATBA ADÁSÁRA VONATKOZÓAN**

amely létrejött

**Hévíz Város Önkormányzat Gazdasági, Műszaki Ellátó Szervezete**

székhely: 8380 Hévíz, Kossuth Lajos u. 4/A.

adószám: 15434555-2-20,

képviseletében: Gönye József mb. igazgató

mint Használatba Adó (a továbbiakban: **Használatba adó**),

másrészről

**Hévíz Város Önkormányzat**

székhely: 8380 Hévíz, Kossuth L. u. 1.

adószám: 15734374-2-20,

Bank sz.sz.: 11749039-15432429

képviseletében: Papp Gábor polgármester

mint Használatba vevő (a továbbiakban: **Használatba vevő**)

(a továbbiakban együttesen: Szerződő Felek) között az alulírott helyen és időben az alábbi feltételekkel:

1. Használatba adó kizárólagos tulajdonát képezi az NKR821 rendszámú gépjármű. A Használatba adó kijelenti, hogy a gépjármű tulajdonjogával szabadon és kizárólagosan rendelkezik. Kijelenti, hogy jelen használatba adási szerződés megkötése (hasznosítás) előtt meggyőződött arról, hogy Használatba vevő megfelel az ingyenes használatba adás jogszabályban előírt feltételeinek. Szerződő felek kijelentik, hogy a gépjármű jelenleg is az Önkormányzat használatában áll.
2. A Használatba adó ingyenes használatba adja Használatba vevő részére az NKR821 rendszámú gépjárművet melyet a Használatba vevő az általa megtekintett állapotban használatba vesz.

A gépjármű adatai:

Forgalmi rendszám: NKR821

Márka: Skoda

Modell: Octavia

Típus: 5E

Alvázszám: TMBAC7NE2GO102953

Motorszám: CZD417348

Forgalmi engedélyszám: LC900321

Hengerűrtartalom (cm³): 1395 cm³

Gyártási éve: 2015

Km óra állása:

Műszaki érvényessége: 2022.05.12.

Jármű színe: sárga

A használatba adott gépjármű a szerződés ideje alatt mindvégig Használatba adó tulajdonát képezi.

Az ingó tárgyi eszköz az ingyenes használat után visszakerül a Használatba adóhoz, amennyiben a jelen szerződést a felek felbontják vagy felmondják.

1. Használatba vevő a hasznosításra kapott gépjárművet kizárólag Hévíz Város Önkormányzat és a Hévízi Polgármesteri Hivatal feladatellátásának céljából használhatja.
2. A Használatba adó tájékoztatta a Használatba vevőt a gépjármű műszaki állapotáról és sérüléseiről. A Használatba vevő a gépjárművet megtekintette, annak műszaki állapotát ismeri.
3. Használatba vevő a használatba vett gépjármű használatát saját felelősségére végzi. Használatba vevő köteles a gépjárművet rendeltetésének megfelelően használni, saját költségén fenntartani és állagát megóvni. Felelős minden olyan kárért, amely rendeltetésellenes használat következménye. Az üzemeltetés során történő természetes elhasználódás pótlása – saját költségén – Használatba vevő kötelezettsége. Használatba vevő a rendeltetésszerű használattal kapcsolatban felmerült költségek megtérítésére nem tarthat igényt.
4. Használatba vevő köteles minden jogszabályt, hatósági előírást és a közlekedési szabályokat (KRESZ) betartani. Használatba vevő köteles a gépjárművet a használati-kezelési útmutató szerinti gondossággal használni, kezelni és megóvni. Ennek be nem tartásából származó minden felmerülő kárért teljes anyagi felelősséggel tartozik.
5. A gépjárművet csak a Használatba vevő által arra feljogosított személy vezetheti. A Használatba adó semmilyen módon nem felelős a Használatba vevő alkalmazottai testi épségéért, valamint egy esetleges baleset miatt bekövetkezett sérülésekért.
6. Használatba vevő a gépjárművet a Használatba adó engedélye nélkül harmadik személy használatába nem adhatja.

E rendelkezés megszegése esetén azokért a károkért is felelős, amelyek e nélkül nem következtek volna be. A Használatba vevő felelőssége mértékében bekövetkező növekedés nem érinti a Használatba adó rendkívüli felmondáshoz való jogát.

1. Használatba vevő jelen szerződés megszűnésekor vagy felbontásakor köteles a gépjárművet a használatba-adáskori állapotban Használatba adónak visszaadni.
2. Használatba adó kötelezi magát, hogy jelen szerződés időtartama alatt a meglevő biztosítást hatályban tartja, költségeit viseli.
3. Használatba adó jogosult a használatot ellenőrizni, Használatba vevő köteles a használatról a Használatba adót tájékoztatni.
4. Amennyiben a Használatba adó azt észleli, hogy a Használatba vevő a hasznosításra kapott gépjárművet a szerződésben foglaltaktól eltérő, vagy rendeltetésellenes módon használja, haladéktalanul jelzi az általa tapasztalt szerződésben foglaltaktól eltérő, vagy rendeltetésellenes használatot a Használatba vevő számára, amely köteles egyeztetés útján a felmerült vitás kérdéseket rendezni.

13. Amennyiben a Használatba vevő a meghatározott határidőn belül nem állítja helyre a hasznosításra kapott gépjármű szerződésben foglaltaknak megfelelő, rendeltetésszerű használatát, a Használatba adó köteles kezdeményezni a haszonkölcsön-szerződés azonnali hatályú felmondását.

1. Jelen használatba adási szerződés az aláírásának napján lép hatályba, és határozatlan ideig tart.
2. A Használatba adó részéről rendkívüli felmondásnak van helye, ha
   1. a használat meghatározott célja lehetetlenné vált,
   2. a Használatba vevő a vagyonelemet rongálja, rendeltetésellenesen vagy szerződésszegően használja.
3. A szerződő felek a köztük fennálló jogviszonyt 60 napos felmondási idővel rendes felmondással, a másik félhez intézett egyoldalú nyilatkozattal bármikor felmondhatják.
4. Jelen szerződésben nem szabályozott kérdésekben szerződő Felek a Polgári Törvénykönyvről szóló 2013. évi V. törvény vonatkozó rendelkezéseit tekintik irányadónak.

Szerződő Felek jelen használati szerződést, mint akaratukkal mindenben egyezőt helyben jóváhagyólag írták alá

Hévíz, 2022. január \_\_\_.

**………………………….. ………………………………**

**Hévíz Város Önkormányzat Hévíz Város Önkormányzat Gazdasági, Műszaki Ellátó Szervezete**

**képv.: Papp Gábor polgármester képv.: Gönye József mb. igazgató**

**Használatba vevő Használatba adó**

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| dr. Keserű Klaudia | jogász |  |  |
| Szintén László | közgazdasági osztályvezető / pénzügyi ellenőrzés |  |  |
| dr. Tüske Róbert | jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Gönye József | mb. igazgató |  |  |