**FELHASZNÁLÁSI SZERZŐDÉS**

amely létrejött egyrészről

* **Hévíz Város Önkormányzata** (8380 Hévíz, Kossuth Lajos Utca 1.; adószám: ……………………; törzskönyvi azonosító: …………………….; statisztikai számjegy: ……………………; képviseletében: ……………………)mint megrendelő, a továbbiakban **Megrendelő;**

másrészről

* **[………………………......]** (lakcím:……………………; adószám: ……………………; nyilvántartási szám: ……………………), mint művész, a továbbiakban: **Művész**

a továbbiakban együttesen a **Felek** között alulírott helyen és napon az alábbi tartalommal*:*

1. **A SZERZŐDÉS TÁRGYA**
   1. A Művész elvállalja az általa országos, nemzeti nyílt tervpályázaton „**Hévízen, a Hévízi Gyógytó nyári bejárata előtt felállítandó Festetics szoborcsoport - egészalakos szobor-művészeti alkotás**” (a továbbiakban: **Műalkotás,** illetve **Szobor**) megvalósítására benyújtott és Megrendelő részéről maradéktalanul elfogadott **pályamű megtervezését és kivitelezését**, valamint a helyszínre szállítását és szakszerű elhelyezését a Hévízi Gyógytó nyári bejárata előtt (Hrsz.: …………), a jelen szerződés […..] számú mellékletét képező pályázati anyagban foglalt leírás alapján, az alábbi feltételek szerint:

* A Műalkotás címe: **Festetics szoborcsoport - egészalakos szobor-művészeti alkotás**
* A Műalkotás anyaga: [.………………………]
* A Műalkotás mérete: [.………………………]
* A posztamens (talapzat) anyaga: [.………………………]
* A Műalkotás kivitelezésének módja: [.………………………]
  1. A Művész jelen szerződés aláírásával az alábbi feladatok (a továbbiakban együttesen: **Feladatok**) ellátását vállalja:
* A Műalkotás terveinek elkészítése
* A Szobor makettjének elkészítése 1:10 méretarányban, a végleges méretű Szobor és a tér aránybeli meghatározása, végleges méretének rögzítése,
* A végleges 1:1 méretarányú Szobor acél szerkezetének megépítése, agyaggal való bevonása,
* A Szobor 1:1 méretű mintázása, végleges mesterforma kialakítása agyagból,
* A mesterforma bronzba öntése, viaszveszejtéssel, direktsamottos eljárással,
* Az öntvény cizellálása, patinázása,
* A Műalkotás és a posztamens helyszínre szállítása, valamint felállítása és elhelyezése a végleges telepítési helyszínen, környezetrendezés, a Műalkotás alapozási munkáinak elvégzése,
* A Műalkotás felállításának engedélyezéséhez szükséges adatok, engedélyek és rajzok elkészítése, elkészíttetése – beleértve az esetleges közműkiváltásokra irányuló tervek és engedélyek beszerzését is - valamint átadása a Megrendelővel egyeztetett időpontban,
* A posztamens (talapzat):
* anyagának beszerzése, és annak megmunkálása
* alapozása (minimum 1,5m mélyen),
* belső beton mag, teherviselő felület kialakítása,
* a külső mészkő burok legyártása, helyszínre szállítása,
* helyszíni munkálatok, lapok összeépítése, valamint
* szövegek vésése.

A Feladatok elvégzésével kapcsolatos követelményeket jelen szerződés [……..] számú, Műszaki Leírás című melléklete tartalmazza.

* 1. A fent részletezettek alapján Megrendelő megrendeli, a Művész pedig elvállalja a Műalkotás megvalósításához kapcsolódó Feladatok elvégzését, a jelen szerződésben rögzített díj ellenében.
  2. Jelen szerződés elválaszthatatlan részét képezik a Megrendelő által kiírt tervpályázati felhívás és annak mellékletei, illetve a pályázati eljárás során keletkezett dokumentumok, valamint a Művész által benyújtott pályázati dokumentum. Művész minden olyan előírást, kötelezettséget köteles teljesíteni, melyet a Megrendelő által kiírt tervpályázati felhívás, vagy a Művész által benyújtott pályázati dokumentum tartalmaz.
  3. Művész kijelenti, hogy a teljesítéshez szükséges szakértelemmel és jogosítványokkal rendelkezik. A Művész kötelezettséget vállal arra, hogy a Feladatokat a szerződésnek megfelelően, az abban szabályozottak, valamint a vonatkozó hatósági előírások és szabványok szerint műszakilag és minőségileg kifogástalan kivitelben, a kialakult jó szakmai gyakorlatnak megfelelően végzi el. Művész kötelezettséget vállal arra, hogy Megrendelő részére folyamatosan rendelkezésre áll.
  4. Felek rögzítik, hogy Művész jelen szerződés teljesítése során maga köteles eljárni, harmadik személy közreműködését kizárólag a Megrendelő előzetes írásbeli jóváhagyása esetén veheti igénybe. Művész a jogszerűen igénybe vett közreműködő teljesítéséért úgy felel, mintha azt teljes egészében maga végezte volna, amennyiben pedig a közreműködő igénybevételére a Megrendelő előzetes jóváhagyása nélkül került sor, a Művész köteles megtéríteni a Megrendelő mindazon kárát, mely e nélkül nem következett volna be.

1. **A SZERZŐDÉS TELJESÍTÉSE, HATÁRIDŐK**
   1. A szerződés teljesítésének helye:[…..település…], […hrsz….], természetben a […pontos cím….] szám alatt található ingatlan.
   2. Felek rögzítik, hogy a Műalkotás kivitelezése kizárólag a tervek Megrendelő által történő – írásbeli - elfogadása után kezdődhet.
   3. A Felek közös megegyezése alapján, Művész a Műalkotást az alábbi ütemezésben köteles Megrendelőnek átadni:

* A Műalkotás terveinek elkészítése és Megrendelő részére történő átadása: jelen szerződés aláírásától számított […] napon belül.
* Az 1:1 arányú Szobor elkészítésének határideje: jelen szerződés aláírásától számított […] napon belül.
* A Műalkotás helyszínen történő végleges elhelyezésének határideje, azaz a jelen szerződés teljesítésének véghatárideje: [2021. …………. ….]
  1. Az adott ütemben foglalt feladatok azzal az időponttal tekintendők teljesítettnek, amikor a Megrendelő az azokról szóló teljesítési igazolást kiállítja. Megrendelő a teljesítési igazolások kiállítására teljesítési segédet vesz igénybe. A teljesítések szakmai igazolására [……………név………….] jogosult.
  2. Művész az adott ütemben foglalt feladatok teljesítéséről írásban köteles Megrendelőt értesíteni, Megrendelő pedig 8 (nyolc) napon belül köteles írásban nyilatkozni azok teljesítésének elfogadásáról, illetve azokkal kapcsolatosan esetlegesen felmerült kifogásairól. Kifogás esetén a Felek haladéktalanul kötelesek egyeztetést folytatni, és a Művész köteles a kifogásolt részt javítani, kiegészíteni, illetőleg módosítani. Felek rögzítik, hogy a jelen pont szerinti 8 (nyolc) napos határidő számítása attól a naptól kezdődik, amikor a Megrendelőnek lehetősége nyílik az adott feladat szerződésszerű teljesítésének ellenőrzésére. Amennyiben a Megrendelő a határidő alatt nem nyilatkozik, az adott ütemhez tartozó feladatot elfogadottnak kell tekinteni.

Felek megállapodnak abban, hogy a Megrendelő az adott ütemezésben foglalt feladatok teljesítését mindaddig nem köteles elfogadni, ameddig a Művész a kifogásolt részt ki nem javítja vagy ki nem egészíti, illetőleg módosítja. Művész ilyen esetben a jelen szerződésben foglalt kötbér, valamint többletköltség viselése mellett a továbbiakban is köteles szerződésszerűen teljesíteni.

* 1. Felek rögzítik, hogy a szerződés teljesítésével a Művész által készített és elhelyezett Műalkotás a Megrendelő tulajdonába megy át.
  2. Művész – külön díjigény nélkül – köteles a jelen szerződés tárgyának megvalósításához szükséges valamennyi – jelen szerződésben vagy a tervpályázati eljárás során kifejezetten nem említett, de szakmai szokások, jogszabályi előírások, hatósági rendelkezések szerint a kifogástalan és jogszerű teljesítéshez kapcsolódó – tevékenység ellátására.
  3. Művész köteles a Megrendelőt tevékenységéről és a Feladatok ellátásáról a Megrendelő által meghatározott gyakorisággal, szükség esetén e nélkül is folyamatosan tájékoztatni. Megrendelő jogosult a Művész tevékenységét ellenőrizni, az ellenőrzés a Művész szerződésszerű teljesítését nem hátráltatja. Művész nem mentesül a felelősség alól, amennyiben a Megrendelő az ellenőrzést elmulasztotta vagy nem megfelelően végezte el.
  4. Művész jelen szerződésből eredő jogainak és kötelezettségeinek harmadik személyre történő átruházására nem jogosult.
  5. Művész köteles írásban haladéktalanul értesíteni a Megrendelőt minden olyan körülményről, amely a jelen szerződés teljesítését akadályozza, eredményét, illetve a teljesítési határidő betartását érdemben érinti vagy befolyásolja. Az értesítés elmulasztásából eredő teljes kárért a Művész tartozik felelőséggel. Az akadályközlés megalapozottságát és indoklását a Megrendelő elbírálja.

Felek kötelesek egymást minden olyan körülményről haladéktalanul értesíteni, amely a jelen szerződés teljesítését, így különösen a Művész feladatának eredményességét vagy kellő időben történő elvégzését veszélyezteti vagy gátolja.

* 1. Művész köteles a Megrendelő jogos üzleti érdekeit tiszteletben tartani és úgy eljárni, hogy a Megrendelő jó hírnevét ne veszélyeztesse.
  2. Felek a jelen szerződés teljesítése során kötelesek együttműködni, a másik fél érdekeinek szem elött tartásával eljárni, különös tekintettel az egymás kölcsönös tájékoztatására a teljesítést illetően.
  3. Művész kötelezettséget vállal arra, hogy a Megrendelőt haladéktalanul értesíti abban az esetben, ha jelen szerződés hatálya alatt ellene csőd-, felszámolási-, végelszámolási, illetve végrehajtási eljárás indul.

1. **SZERZŐDÉSSZEGÉS, KÖTBÉR**
   1. Művész szerződésszegést követ el különösen, de nem kizárólagosan, ha

* teljesítésével késedelembe esik,
* a szerződés olyan okból, amelyért a Művész felelős, meghiúsul,
* a Művész nem a szerződésben rögzítettek szerint teljesít, azaz hibásan teljesít.
  1. Felek jelen szerződést, a másik fél súlyos szerződésszegése esetén azonnali hatállyal, írásban felmondhatják. Súlyos szerződésszegésnek minősül különösen, de nem kizárólagosan, ha
* Művész bármilyen módon megtéveszti Megrendelőt, vagy valótlan adatot szolgáltat és ez közvetlen vagy közvetett módon súlyosan káros hatással lehet a lényeges szerződéses kötelezettségek teljesítésére;
* Művész jelen szerződésen alapuló kötelezettségeit olyan jelentős mértékben megszegte, hogy ennek következtében Megrendelőnek a további teljesítés nem áll érdekében;
* bármelyik fél saját felróható magatartásának következtében kötelezettségei teljesítésével ismételten késedelembe esik;
* Művész megsérti a titoktartási kötelezettséget;
* Megrendelő hibájából a teljesítés ellehetetlenül;
* ha a Megrendelő felszámolását jogerősen elrendelik;
  1. A Művész szerződésszegése esetén Megrendelő 5 napos határidő tűzésével felhívja a szerződésszerű teljesítésre. E határidő eredménytelen eltelte esetén az alábbi szankciókat érvényesítheti:
* a teljesítés meghiúsulása esetén meghiúsulási kötbér, késedelem esetén késedelmi kötbér, hibás teljesítés esetén teljesítési kötbér alkalmazható,
* kártérítés érvényesítése,
* azonnali hatályú felmondás.
  1. A Művész a jelen szerződés olyan okból történő meghiúsulása esetén, amelyért felelős meghiúsulási kötbért köteles megfizetni, amelynek mértéke a 8.1 pontban rögzített bruttó díj 20%-a.
  2. Művész hibás teljesítési kötbér kifizetésére köteles, ha olyan okból amelyért felelős, valamely szerződéses kötelezettségét hibásan teljesíti. A kötbér alapja a hibás teljesítéssel érintett bruttó díj. A kötbér mértéke naptári naponként a kötbér alap 1%-ának megfelelő összeg. A kötbér maximuma 10%, amely elérése esetén Megrendelő jogosult jelen szerződéstől elállni.
  3. Művész késedelmi kötbér fizetésére köteles, ha olyan okból melyért felelős, bármely teljesítési határidőt elmulaszt. A kötbér alapja a késedelemmel érintett bruttó díj. A kötbér mértéke a késedelem minden naptári napja után napi 1% a kötbéralapra vetítetten. A kötbér maximuma 10%, amely elérése esetén Megrendelő jogosult a jelen szerződéstől elállni.
  4. Felek megállapodnak abban, hogy Megrendelő jogosult az esedékessé vált, elismert kötbért a még ki nem egyenlített ellenértékből levonni, valamint amennyiben Megrendelőnek a kötbér mértékét meghaladó kára keletkezik, azt jogosult Művész felé továbbítani. Művész köteles megtéríteni az általa szerződésszegéssel vagy szerződésen kívül okozott és Megrendelő partnerei és ügyfelei által jogosultan Megrendelőre hárított kártérítést.
  5. A hibás teljesítési és késedelmi kötbér megfizetése nem mentesíti a Művészt a teljesítési kötelezettsége alól.
  6. Abban az esetben, ha a Művész késedelme az 5 (öt) naptári napot eléri vagy meghaladja, úgy Megrendelő jogosult a szerződéstől elállni. Megrendelő az elállás jogát a Művészhez intézett írásbeli nyilatkozattal gyakorolhatja. Az elállás a Megrendelő kötbér-, és kárigényét nem érinti.
  7. Semmis a jelen szerződés azon rendelkezése a késedelmi kamat tekintetében – a Ptk. 6:155. § (4) bekezdésében lehetővé tett eset kivételével – amely kizárja vagy korlátozza a Megrendelő szerződésszegése esetére irányadó jogkövetkezmények alkalmazását.
  8. Ha Megrendelő a Művész késedelme, hibás teljesítése, vagy a teljesítésének elmaradása miatt a szerződéstől elállni kényszerül, Művészt az addigi teljesítés mértékétől függetlenül díj nem illeti meg, és Megrendelő felmerült kárát megtéríteni köteles.

1. **A MEGRENDELŐ KÖTELEZETTSÉGEI**
   1. A Műalkotás elhelyezéséhez szükséges feltételeket Megrendelő [2021. ……….. ….] napjáig köteles a Művész részére biztosítani, különös tekintettel a környezetrendezés és kertészeti munkák elvégzéséhez szükséges helyszínt.
   2. Felek tudomásul veszik, hogy a Műalkotást csak művészeti-szakmai bírálat után lehet felhasználni és közterületen elhelyezni a Megrendelő döntése alapján. A szakmai bírálatra Felek a MANK Képző- és Iparművészeti Lektorátust (a továbbiakban: **Lektorátus**) kérik fel, mely szervezet bírálati díjat (szakértők díjazása, útiköltség) számít fel. Ezen költségek megtérítését Megrendelő vállalja a Lektorátus számlája ellenében.

A Lektorátus a szakmai bírálatot több lépcsőben végzi el:

* 1: 1 modell bírálata,
* kész mű bírálata.
  1. A bírálatok időpontjait Felek együttesen határozzák meg. A Lektorátus szakmai bírálatra történő felkérését Megrendelő végzi el.

1. **A FELHASZNÁLÁSI JOG**
   1. Művész jelen szerződés aláírásának napjától kezdődően határozatlan időre, területi korlátozás nélkül, kizárólagos, harmadik személynek átengedhető felhasználási jogot enged a Megrendelőnek a Műalkotás felhasználására azzal, hogy a teljesítést követően a Műalkotás megjelenítése, felhasználása csak az eredeti mű hiteles ábrázolása, szakmai minőségének maradéktalan megőrzése mellett történhet.
   2. Felek megállapodnak abban, hogy az elkészült Szobor a Megrendelő tulajdonát képezi, melyre a Művész a Megrendelő irányába semminemű szerzői jogi igény érvényesítésére nem jogosult.
   3. A Szobor létrehozásával kapcsolatban keletkezett terv, vázlat, modell a Művész tulajdonát képezi, azt számára a kivitelezés megtörténte után 15 napon belül vissza kell szolgáltatni.
   4. A Megrendelő a jelen szerződés alapján jogot szerez a Műalkotás tetszőleges példányban történő többszörözésére, és a többszörözött példányok terjesztésére, publikálására. A többszörözés joga magában foglalja a mű kép- vagy hangfelvételen, továbbá számítógéppel, illetve elektronikus adathordozón való másolás jogát. Felek rögzítik továbbá, hogy a Szoborra vonatkozó felhasználási jog terjedelme megegyezik azzal a mértékű terjedelemmel, amely a Szobor közterületen történő kiállításához szükséges.
   5. Felek megállapodnak, hogy a jelen szerződés a terv/modell korlátlan felhasználására szól, esetleges további, vagy más irányú felhasználásra külön megállapodást Megrendelőnek nem szükséges kötni. A Művész kötelezi magát arra, hogy a Műalkotás további felhasználására más felhasználóval csak a Megrendelő előzetes hozzájárulása esetén köt szerződést.
   6. A jelen szerződés keretében a Művész által elkészített Szobor a szerzői jogról szóló 1999. évi LXXVI. törvény (továbbiakban: Szjt.) alapján szerzői jogi védelem alá esik, amely alapján a szerzői minőség – az Szjt. 4. § (1) bekezdése alapján – [………név………] szobrászt illeti meg.
   7. A Művészt a Szobor vonatkozásában megilleti a névfeltüntetés joga, amelynek keretén belül jogosult azon a nevét, valamint a Szobor elkészítésének idejét és helyét a szokásos módon rögzíteni.
2. **A FELHASZNÁLÁS MEGKEZDÉSE**
   1. Felek megállapodnak abban, hogy a jelen szerződésben meghatározott felhasználás a Műalkotás Megrendelő részérő történő átadásával kezdődik.
3. **SZAVATOSSÁGI JOGOK**
   1. Művész szavatol azért, hogy harmadik személynek nincs olyan joga, amely a Szobor Megrendelő általi felhasználását megakadályozná vagy korlátozná. Felek e körben rögzítik, hogy jelen szavatosságra az eladónak a tulajdonjog átruházásáért való szavatosságra irányadó szabályokat kell megfelelően alkalmazni.
   2. Művész szavatosságot vállal, hogy az elkészítendő Műalkotást kizárólagosan ő tervezi, készíti, mely egyéni, eredeti jellegű, és saját szellemi alkotása.
   3. Művész a jelen szerződés aláírásával szavatosságot vállal azért, hogy jogosult a felhasználási jogokat átruházni a Megrendelő részére.
   4. Művész szavatosságot vállal az általa átadott szellemi alkotás jogszerűségéért, a jelen szerződésben meghatározottak szerinti felhasználásáért, egyben kötelezettséget vállal arra, hogy amennyiben harmadik személy a Megrendelővel szemben bárminemű igényét kívánja érvényesíteni, úgy Művész köteles a harmadik személlyel szemben helytállni.
4. **SZERZŐI JOGDÍJ**
   1. Felek megállapodnak abban, hogy az elvégzett Feladatok ellenértékeként a Művészt egyszeri bruttó [……………………..],-Ft (azaz bruttó […………………………] forint) díj (a továbbiakban: **Díj**) illeti meg, az alább részletezettek szerint:

* Megrendelő a szerződés aláírását követő 15 napon belül, számla ellenében, előleg jogcímén bruttó [………………………..],-Ft-ot, azaz [……………………………] forintot átutalással köteles megfizetni a Művész [……………………………………………….] Banknál vezetett […………………………………] számú folyószámlájára.
* Művész a teljesítési igazolások birtokában bruttó [……………………………….],-Ft, azaz bruttó[……………………………………..] forintos számlát bocsáthat ki, azzal a feltétellel, hogy a kifizetett előleg elszámolásra kerül. Megrendelő a számla kézhezvételét követően 15 napon belül köteles a számlát a Művész folyószámlájára átutalással kiegyenlíteni.
* A végszámlát, melynek összege bruttó [………………………………………],- Ft, azaz bruttó […………………………….] forint összeg a 2.4 pontban meghatározott igazolt teljesítést követően nyújthatja be a Művész a Megrendelő részére, aki azt a kézhezvételtől számított 30 napon belül köteles kiegyenlíteni.
  1. Felek megállapodnak abban, hogy a Díj tartalmazza a Művész valamennyi, jelen szerződés teljesítéséhez szükséges költségét, így a fentieken kívül egyéb térítési igénye a Művésznek a Megrendelő felé nincsen.
  2. A Díj magában foglalja a Szobor teljes megvalósításának és felállításának minden költségét, illetve – a jelen szerződés 5. pontjában átengedett felhasználási jogon túl – a Műalkotás örök áron való megvásárlását is.
  3. Művész kijelenti, hogy a 8.1. pontban meghatározott díjazáson felül semmilyen további jogdíjra a jelen szerződésben foglalt jogok ellenében nem tart igényt.
  4. Amennyiben a szerződés megkötésekor az általános forgalmi adóról (továbbiakban: ÁFA) szóló szabályozás a szerződés hatálya alatt változik, úgy jelen szerződés értelmezése során az ÁFA-ra vonatkozó mindenkor hatályos rendelkezések az irányadók - a Felek minden külön nyilatkozata - a jelen szerződés módosítása nélkül. A Díjat ez esetben Felek bruttó, tehát ÁFA-val növelt összegnek tekintik.

1. **A SZERZŐDÉS MEGSZÜNTETÉSÉVEL KAPCSOLATOS RENDELKEZÉSEK**
   1. Művész a felhasználási jog kizárólagosságára tekintettel fennálló felmondási jogát [Szjt. 51. § (1) bek.] a Műalkotás átadásától számított 5 évig nem gyakorolhatja.
   2. Megrendelő elállhat a szerződéstől, ha a Művész a Műalkotást határidőre nem készíti el, vagy az indokoltan kívánt módosítást nem végzi el, ilyen esetben a Művészt díjazás sem illeti meg.
   3. Megrendelő elállhat a szerződéstől díjfizetési kötelezettség nélkül, ha az a módosítás után sem alkalmas a kivitelezésre (felhasználásra).
2. **SZEMÉLYHEZ FŰZŐDŐ JOGOK**
   1. Felek megállapodnak abban, hogy a szerződéssel megszerzett felhasználási jog gyakorlása során, a felhasználás jellegéhez igazodó módon a Művész neve - kisméretű monogram, névaláírás, vagy mesterjegy formájában – a Műalkotáson feltüntethető.
   2. A Művészen túl a Megrendelő is jogosult a szerződés tartama alatt a Művész névfeltüntetési jogának védelmében fellépni.
3. **KAPCSOLATTARTÁS**
   1. Megrendelő részéről kapcsolattartásra jogosult:

[…………név………..] (Telefonszám: […………….]; E-mail cím: [……………………])

* 1. Művész részéről kapcsolattartásra jogosult:

[…………név………..] (Telefonszám: […………….]; E-mail cím: [……………………])

1. **ZÁRÓ RENDELKEZÉSEK**
   1. Felek jelen szerződés értelmezésére és esetleges jogvitájuk rendezésére perértéktől függően kikötik a [………………..] járásbíróság, illetve a [……………………….] Ítélőtábla kizárólagos illetékességét.
   2. A jelen szerződésben nem rendezett kérdésekben a szerzői jogról szóló 1999. évi LXXVI. törvényt, valamint a Polgári Törvénykönyv vonatkozó rendelkezéseit kell alkalmazni.

Ezen felhasználási szerződés […] példányban […..] számozott oldallal készült, melyet Felek annak elolvasását követően aláírásukkal látták el.

Hévíz, [2022. ………… …]

|  |  |  |
| --- | --- | --- |
| **[…..Név…..]**  **Megrendelő** |  | **[…Név…..]**  **Művész** |