**ELŐTERJESZTÉS**

**Hévíz Város Önkormányzat Képviselő-testülete**

**2022. január 27-ei nyilvános ülésére**

**Tárgy:** Hozzájárulás a Gróf I. Festetics György Művelődési Központ tulajdonában álló MOK045 forgalmi rendszámú gépjármű használatba adásához a HÉVÜZ Kft.-nek

**Az előterjesztő:** Papp Gábor polgármester

**Készítette:** Czurda Gábor ügyvezető HÉVÜZ Hévíz Kft.

Szabados Rudolf igazgató-helyettes

Dr. Keserű Klaudia jogász

**Megtárgyalta:** Ügyrendi és Jogi Bizottság

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzat Képviselő-testülete 200/2021. (XI. 25.) határozata alapján Hévíz Város Önkormányzat a Gróf I. Festetics György Művelődési Központ, Városi Könyvtár és Muzeális Gyűjteményből (Művelődési Intézmény) az egyéb szabadidő szolgáltatás (mozi), továbbá a rendezvénytechnikai feladatokat a HÉVÜZ Hévíz Városüzemeltető Kft-hez (HÉVÜZ) rendelte 2022. január 1-től.

A Művelődési Központ kizárólagos tulajdonát képezi a MOK045 rendszámú, NISSAN M20M típusú gépjármű. Tekintettel arra, hogy Hévíz városában a mozi üzemeltetését, valamint rendezvénytechnikai szolgáltatást a HÉVÜZ Kft. látja el, ezen feladat ellátásához szükséges a Művelődési Központ tulajdonában álló gépjármű átadása a cég részére.

Fentieknek megfelelően jelen előterjesztés célja a mellékletként csatolt használatba adási szerződés megkötéséhez történő hozzájárulás.

**Tisztelt Képviselő-testület!**

Kérem az előterjesztés megvitatását, a határozati javaslat elfogadását. A döntés egyszerű szótöbbséget igényel.

Előterjesztés melléklete:

1. Szerződés gépjármű használatba adására vonatkozóan
2. **Határozati javaslat**

1. Hévíz Város Önkormányzat Képviselő-testülete hozzájárul a Gróf I. Festetics György Művelődési Központ, Városi Könyvtár és Muzeális Gyűjtemény Művelődési Intézmény tulajdonában álló MOK045 forgalmi rendszámú, NISSAN M20M típusú gépkocsi használatba adásához - moziüzemeltetés és rendezvénytechnikai feladatok ellátására céljából – a HÉVÜZ Hévíz Városüzemeltetési Korlátolt Felelősségű Társaság részére.

2. A Képviselő-testület felhatalmazza a polgármestert a szerződés aláírására.

Felelős: Papp Gábor polgármester

Szabados Rudolf igazgató- helyettes

Czurda Gábor ügyvezető HÉVÜZ Kft

Határidő: azonnal

**4. Mellékletek**

**SZERZŐDÉS GÉPJÁRMŰ HASZNÁLATBA ADÁSÁRA VONATKOZÓAN**

amely létrejött

egyrészről **Hévíz Város Önkormányzat**

székhely: 8380 Hévíz, Kossuth L. u. 1.

adószám: 15734374-2-20,

Bank sz.sz.: 11749039-15432429

képviseletében: Papp Gábor polgármester

mint Önkormányzat (a továbbiakban: Önkormányzat),

valamint a **Gróf I. Festetics György Művelődési Központ, Városi Könyvtár és Muzeális Gyűjtemény**

székhely: 8380 Hévíz, Rákóczi u. 17-19.

adószám: 15560579-2-20,

Bank sz.sz.: 11749039-15560579

képviseletében: Szabados Rudolf mb. ig. helyettes

mint Használatba Adó (a továbbiakban: **Művelődési Központ**),

továbbá **HÉVÜZ Hévíz Városüzemeltetési Korlátolt Felelősségű Társaság**

rövidített név: **HÉVÜZ Kft.**

székhely: 8380 Hévíz, Kossuth Lajos utca 5. As. 2.

cégjegyzékszám: 20-09-077393

adószám: 28999717-2-20

bankszámlaszám: 1174907721451023-00000000

képviseletében: Czurda Gábor ügyvezető

mint Használatba vevő (a továbbiakban: Használatba vevő)

(a továbbiakban együttesen: Szerződő Felek) között az alulírott helyen és időben az alábbi feltételekkel:

1. Szerződő felek kijelentik, hogy Önkormányzat megalapította, és egyben kizárólagos tagja a HÉVÜZ Hévíz Városüzemeltető Kft.-nek.

Hévíz városában a mozi üzemeltetését, valamint rendezvénytechnikai szolgáltatást a Használatba vevő látja el. Ezen feladat ellátásához szükséges a Művelődési Központ tulajdonában álló - jelen szerződés 3. pontjában részletesen körülírt – gépjármű átadása Használatba vevőnek, mely átadásra az Önkormányzat egyidejűleg utasítja a Művelődési Központot.

1. A Művelődési Központ kizárólagos tulajdonát képezi a MOK045 rendszámú gépjármű. A Művelődési Központ kijelenti, hogy a gépjármű tulajdonjogával szabadon és kizárólagosan rendelkezik. Kijelenti, hogy jelen használatba adási szerződés megkötése (hasznosítás) előtt meggyőződött arról, hogy Használatba vevő megfelel az ingyenes használatba adás jogszabályban előírt feltételeinek.
2. A Művelődési Központ ingyenes használatba adja Használatba vevő részére a MOK045 rendszámú gépjárművet melyet a Használatba vevő az általa megtekintett állapotban használatba vesz.

A gépjármű adatai:

Rendszám: MOK045

Típus: NISSAN M20M

Forgalmi engedély száma: KE21957

A használatba adott gépjármű a szerződés ideje alatt mindvégig Művelődési Központ tulajdonát képezi.

Az ingó tárgyi eszköz az ingyenes használat után visszakerül a Művelődési Központhoz, amennyiben a jelen szerződést a felek felbontják vagy felmondják.

1. Használatba vevő a hasznosításra kapott gépjárművet kizárólag a Használatba vevő HÉVÜZ Kft. feladatellátásának céljából használhatja.
2. A Művelődési Központ tájékoztatta a Használatba vevőt a gépjármű műszaki állapotáról és sérüléseiről. A Használatba vevő a gépjárművet megtekintette, annak műszaki állapotát ismeri.
3. Használatba vevő a használatba vett gépjármű használatát saját felelősségére végzi. Használatba vevő köteles a gépjárművet rendeltetésének megfelelően használni, saját költségén fenntartani és állagát megóvni. Felelős minden olyan kárért, amely rendeltetésellenes használat következménye. Az üzemeltetés során történő természetes elhasználódások pótlása – saját költségén – Használatba vevő kötelezettsége. Használatba vevő a rendeltetésszerű használattal kapcsolatban felmerült költségek megtérítésére nem tarthat igényt.
4. A Használatba vevő köteles minden jogszabályt, hatósági előírást és a közlekedési szabályokat (KRESZ) betartani. A Használatba vevő köteles a gépjárművet a használati-kezelési útmutató szerinti gondossággal használni, kezelni és megóvni. Ennek be nem tartásából származó minden felmerülő kárért teljes anyagi felelősséggel tartozik.
5. A gépjárművet csak a Használatba vevő által arra feljogosított személy vezetheti. A Művelődési Központ semmilyen módon nem felelős a Használatba vevő alkalmazottai testi épségéért, valamint egy esetleges baleset miatt bekövetkezett sérülésekért.
6. Használatba vevő a gépjárművet a Művelődési Központ engedélye nélkül harmadik személy használatába nem adhatja.

E rendelkezés megszegése esetén azokért a károkért is felelős, amelyek e nélkül nem következtek volna be. A Használatba vevő felelőssége mértékében bekövetkező növekedés nem érinti a Művelődési Központ rendkívüli felmondáshoz való jogát.

1. Használatba vevő jelen szerződés megszűnésekor vagy felbontásakor köteles a gépjárművet a használatba-adáskori állapotban Művelődési Központnak visszaadni.
2. Művelődési Központ kötelezi magát, hogy jelen szerződés időtartama alatt a meglevő biztosítást hatályban tartja, költségeit viseli.
3. A Művelődési Központ jogosult a használatot ellenőrizni, Használatba vevő köteles a használatról a Művelődési Központot tájékoztatni.
4. Amennyiben a Művelődési Központ azt észleli, hogy a Használatba vevő a hasznosításra kapott gépjárművet a szerződésben foglaltaktól eltérő, vagy rendeltetésellenes módon használja, haladéktalanul jelzi az általa tapasztalt szerződésben foglaltaktól eltérő, vagy rendeltetésellenes használatot a Használatba vevő számára, amely köteles egyeztetés útján a felmerült vitás kérdéseket rendezni.

14. Amennyiben a Használatba vevő a meghatározott határidőn belül nem állítja helyre a hasznosításra kapott gépjármű szerződésben foglaltaknak megfelelő, rendeltetésszerű használatát, a Művelődési Központ köteles kezdeményezni a haszonkölcsön-szerződés azonnali hatályú felmondását.

1. A Használatba vevő köteles a Művelődési Központot időben tájékoztatni a gépjármű használatba vételének időpontjáról.
2. Jelen használatba adási szerződés az aláírásának napján lép hatályba, és határozatlan ideig tart. Önkormányzat fenntartja azonban azon jogát, hogy bármikor (felmondási idő kikötése nélkül), mint fenntartó- tulajdonos hatályon kívül helyezze jelen megállapodást, és rendelkezzen a gépjármű használatáról.
3. A Művelődési Központ részéről rendkívüli felmondásnak van helye, ha
   1. a használat meghatározott célja lehetetlenné vált,
   2. a Használatba vevő a vagyonelemet rongálja, rendeltetésellenesen vagy szerződésszegően használja.
4. A szerződő felek a köztük fennálló jogviszonyt 30 napos felmondási idővel rendes felmondással, a másik félhez intézett egyoldalú nyilatkozattal bármikor felmondhatják.
5. Jelen szerződésben nem szabályozott kérdésekben szerződő Felek a Polgári Törvénykönyvről szóló 2013. évi V. törvény vonatkozó rendelkezéseit tekintik irányadónak.
6. Jelen szerződést Hévíz Város Önkormányzat Képviselő testülete a …./…. (…….) számú határozatával hagyta jóvá.

Szerződő Felek jelen használati szerződést, mint akaratukkal mindenben egyezőt helyben jóváhagyólag írták alá

Hévíz, 2022. január \_\_\_.

**………………………….. ………………………………**

**HÉVÜZ Hévíz Városüzemeltetési Kft. FGYMK, Városi Könyvtár és Muz. Gyűjt.**

**képv.: Czurda Gáborügyvezető képv.: Szabados Rudolf ig. h.**

**Használatba vevő Művelődési Központ**

**………………………………………………**

**Hévíz Város Önkormányzat**

**képv.: Papp Gábor polgármester**

**Önkormányzat**

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| dr. Keserű Klaudia | jogász |  |  |
| Szintén László | közgazdasági osztályvezető / pénzügyi ellenőrzés |  |  |
| dr. Tüske Róbert | jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Czurda Gábor | ügyvezető igazgató |  |  |
| Szabados Rudolf | igazgató-helyettes |  |  |