**ELŐTERJESZTÉS**

**Hévíz Város Önkormányzat Képviselő-testülete**

**2022. január 27-ei rendes ülésére**

**Tárgy:** KEHOP-4.1.0-15-2016-00050 azonosítószámú, „Hévízi-tó Átfogó Tóvédelmi Programjának megvalósítása” című projekthez kapcsolódó Hévíz 07/2 hrsz-ú erdő állományszerkezet átalakításának és az inváziós növényfajok visszaszorításának kivitelezése többletforrás biztosítása.

# 

**Az előterjesztő:** Papp Gábor polgármester

**Készítette:** Szabó Béla projekt szakértő

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

Hévíz Város Önkormányzat a KEHOP-4.1.0-15-2016-00050 azonosítószámú, „Hévízi-tó Átfogó Tóvédelmi Programjának megvalósítása” című projekt keretében az állományszerkezet átalakításának és az inváziós növényfajok visszaszorításának kivitelezése az Önkormányzat tulajdonában és kezelésében lévő természetvédelmi területen elhelyezkedő Hévíz 07/2 hrsz-ú erdejében (Széchenyi utcától Északra eső véderdő) az „Erdőgazdálkodási tervben” rögzített műszaki tartalommal. A projekt keretében a támogatási összeg 7 763 637 Ft, melynek támogatási intenzitása 100%.

Az inváziós növényfajok agresszív terjeszkedésükkel kiszorítják az élőhelyekről az őshonos fajokat. Az elhaló öreg égerek helyét zöld juhar foglalja el.

Ez a folyamat a természetvédelmi területen levő társulások természetességének romlását eredményezi, végső soron pedig veszélyezteti az ökoszisztémák stabilitását. Ezt a káros folyamatot kívánja megakadályozni a projekt az intenzíven terjedő növényfajok visszaszorításával.

Az erdészeti beavatkozások megvalósításához a kivitelező kiválasztására irányuló beszerzési eljárást az önkormányzat lebonyolított, az ajánlatok beérkezésekor azonban a legalacsonyabb ajánlat is túlmutatott a rendelkezésre álló forráson bruttó 3 721 037 Ft-tal. A fedezet biztosításához részben az erdészeti irányítás, ellenőrzésen megmaradt bruttó 148 500 Ft átcsoportosítását követően is 3 572 537 hiány mutatkozik.

A kivitelezés megvalósításához bruttó 3 572 537 Ft biztosítása szükséges az Önkormányzat részéről.

Kérem a Tisztelt Képviselő-testületet az előterjesztés elfogadására, a döntés egyszerű szótöbbséget igényel.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete a KEHOP-4.1.0-15-2016-00050 azonosítószámú, „Hévízi-tó Átfogó Tóvédelmi Programjának megvalósítása” című projekt megvalósításához szükséges bruttó 3 572 537 Ft-ot, a Hévíz Város Önkormányzat 2021. évi költségvetéséről szóló 8/2021 (II.16.) rendelet 1/9. melléklet általános tartaléka terhére biztosítja.
2. A Képviselő-testület felhatalmazza a polgármestert a további szükséges intézkedések megtételére, valamint a vállalkozási szerződés aláírására.

Felelős: Papp Gábor polgármester

Határidő: azonnal

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Szabó Béla | projekt szakértő |  |  |